Document ID: 32005D0620

KOMISIJAS LĒMUMS
(2005. gada 18. augusts),
ar ko groza Padomes Lēmuma 79/542/EEK II pielikumu par svaigas gaļas importu no Argentīnas un Krievijas
(izziņots ar dokumenta numuru K(2005) 3147)
(Dokuments attiecas uz EEZ)
(2005/620/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti cilvēku patēriņam (1), un jo īpaši tās 8. panta 1. un 4. punktu,
tā kā:
(1)
Padomes 1979. gada 21. decembra Lēmuma 79/542/EEK II pielikuma 1. daļā ir izveidots trešo valstu vai trešo valstu daļu saraksts un noteikti dzīvnieku un sabiedrības veselības un veterinārās sertifikācijas nosacījumi noteiktu dzīvu dzīvnieku un to svaigās gaļas ievešanai Kopienā (2), noteikts to trešo valstu un trešo valstu daļu saraksts, no kurām dalībvalstīm ir atļauts ievest noteiktus dzīvus dzīvniekus un svaigu šo dzīvnieku gaļu.
(2)
Argentīnas teritorija AR-2 ir bez vakcinācijas brīva no mutes un nagu sērgas. Tas korekti ir atspoguļots specifiskajos Lēmuma 79/542/EEK II pielikuma 1. daļā uzskaitītajos nosacījumos, saskaņā ar kuriem minētajā teritorijā ir atļauts izmantot veterināros sertifikātus BOV, OVI, RUW un RUF. Tomēr minētā lēmuma I pielikuma 1. daļā esošais trešo valstu un to daļu saraksts, kā tas redzams AR-4 teritorijai atbilstošajā ailē, tam neatbilst. Tādēļ skaidrības un atbilstības labad minētajā ailē būtu jāiekļauj veterinārie sertifikāti RUW un RUF.
(3)
Piemērošanas datums, kas ir būtisks attiecībā uz ģeogrāfiskajiem un termiņu ierobežojumiem un attiecas uz AR-8 teritoriju, ir noteikts nepareizi un var notikt maldināšana. Skaidrības labad piemērošanas datums īpašo nosacījumu tabulā attiecībā uz aizlieguma laikposmu būtu jālabo uz 2005. gada 17. martu.
(4)
No Krievijas Murmanskas apgabala ir atļauts ievest Kopienā saimniecībā audzētu nedomesticētu dzīvnieku gaļu, izņemot cūku dzimtas dzīvnieku un nepārnadžu gaļu. Krievija ir lūgusi Komisiju iekļaut Jamalas Ņencu autonomo apgabalu to trešo valstu vai to daļu sarakstā, no kurām drīkst ievest Kopienā saimniecībā audzētu svaigu ziemeļbriežu gaļu.
(5)
Ievērojot šo lūgumu, Pārtikas un veterinārais birojs (FVO) no 2004. gada 22. līdz 26. novembrim devās pārbaudes braucienā uz Jamalas Ņencu autonomo apgabalu. Šajā pārbaudē konstatēja, ka dzīvnieku veselības stāvoklis šajā apgabalā ir apmierinošs un kompetenta veterinārā iestāde dod atbilstošas garantijas attiecībā uz atbilstību Kopienas likumiem jo īpaši Direktīvas 2002/99/EK 8. panta 1. punktā minētajām pozīcijām. Turklāt Krievija ir iesniegusi rīcības plānu, kurā ir ņemti vērā visi pārbaudes ziņojuma ieteikumi.
(6)
Tādēļ ir lietderīgi iekļaut Jamalas Ņencu autonomo apgabalu to apgabalu sarakstā, no kuriem ir atļauts ievest Kopienā svaigu saimniecībā audzētu nedomesticētu dzīvnieku gaļu, izņemot cūku dzimtas dzīvnieku un nepārnadžu gaļu.
(7)
Attiecīgi jāgroza Lēmuma 79/542/EEK II pielikuma 1. daļa.
(8)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 79/542/EK II pielikuma 1. daļu aizstāj ar šā lēmuma pielikuma tekstu.
2. pants
Šis lēmums stājas spēkā trīsdesmitajā dienā pēc tā publicēšanas Eiropas Savienības Oficiālajā Vēstnesī.
To piemēro tūlīt.
3. pants
Šis lēmums ir adresēts dalībvalstīm.
Briselē, 2005. gada 18. augustā

Labels: 17
0
3
6
18